Avis juridique important

|

31986D0088

86/88/EØF, Euratom: Rådets afgørelse af 10. marts 1986 om indgåelse af rammeaftalen om videnskabeligt og teknisk samarbejde mellem De europæiske Fællesskaber og kongeriget Norge

EF-Tidende nr. L 078 af 24/03/1986 s. 0026 - 0026

*****  RAADETS  AFGOERELSE  af 10. marts 1986  om indgaaelse af rammeaftalen om videnskabeligt og teknisk samarbejde mellem De europaeiske Faellesskaber og kongeriget Norge  (86/88/EOEF, Euratom)  RAADET FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab,  under henvisning til traktaten om oprettelse af Det europaeiske Atomenergifaellesskab,  under henvisning til henstilling fra Kommissionen, og  ud fra foelgende betragtning:  Rammeaftalen om videnskabeligt og teknisk samarbejde mellem De europaeiske Faellesskaber og kongeriget Norge boer godkendes -  TRUFFET FOELGENDE AFGOERELSE:  Artikel 1  Rammeaftalen om videnskabeligt og teknisk samarbejde mellem De europaeiske Faellesskaber og kongeriget Norge godkendes herved paa Det europaeiske oekonomiske Faellesskabs vegne.  Teksten til rammeaftalen er knyttet til denne afgoerelse.  Artikel 2  Formanden for Raadet foranstalter den notifikation, der er omhandlet i artikel 13 i rammeaftalen.  Udfaerdiget i Bruxelles, den 10. marts 1986.  Paa Raadets vegne  H. van den BROEK  Formand


title: Rådets afgørelse (EU) 2016/571 af 11. april 2016 om beskikkelse af et medlem af Regionsudvalget, som foreslået af Forbundsrepublikken Tyskland

text:
               13.4.2016

               DA

               Den Europæiske Unions Tidende

               L 97/10

         RÅDETS AFGØRELSE (EU) 2016/571
   af 11. april 2016
   om beskikkelse af et medlem af Regionsudvalget, som foreslået af Forbundsrepublikken Tyskland
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den tyske regering, og
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020.

               (2)

               Der er blevet en plads ledig som medlem af Regionsudvalget, efter at Martina MÜNCHs mandatperiode er udløbet —

         VEDTAGET DENNE AFGØRELSE:
   Artikel 1
   Følgende beskikkes hermed som medlem af Regionsudvalget for den resterende del af mandatperioden, dvs. indtil den 25. januar 2020:

               —

               Barbara HACKENSCHMIDT, Mitglied des Landtags Brandenburg.

         Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 11. april 2016.

            På Rådets vegne

         M.H.P. VAN DAM

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).


title: Rådets afgørelse 2006/807/FUSP af 20. november 2006 om gennemførelse af fælles aktion 2005/797/FUSP om Den Europæiske Unions politimission i de palæstinensiske områder

text:
               25.11.2006

               DA

               Den Europæiske Unions Tidende

               L 329/76

      RÅDETS AFGØRELSE 2006/807/FUSP
   af 20. november 2006
   om gennemførelse af fælles aktion 2005/797/FUSP om Den Europæiske Unions politimission i de palæstinensiske områder
   RÅDET FOR DEN EUROPÆISKE UNION HAR —
   under henvisning til Rådets fælles aktion 2005/797/FUSP af 14. november 2005 om Den Europæiske Unions politimission i de palæstinensiske områder (1), særlig artikel 14, stk. 2, sammenholdt med artikel 23, stk. 2, første afsnit, andet led, i traktaten om Den Europæiske Union, og
   ud fra følgende betragtninger:

               (1)

               Ved fælles aktion 2005/797/FUSP oprettede Rådet Den Europæiske Unions politimission i de palæstinensiske områder (i det følgende benævnt »EUPOL COPPS«) for en treårig periode. EUPOL COPPS' operationelle fase startede den 1. januar 2006.

               (2)

               I henhold til artikel 14, stk. 2, i den fælles aktion bør EUPOL COPPS' endelige budget for 2007 fastsættes —

         TRUFFET FØLGENDE AFGØRELSE:
   Artikel 1
   EUPOL COPPS' endelige budget for perioden 1. januar til 31. december 2007 udgør 2 800 000 EUR.
   Artikel 2
   Denne afgørelse træder i kraft på dagen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 20. november 2006.

            På Rådets vegne

         J. KORKEAOJA

            Formand

      (1)  EUT L 300 af 17.11.2005, s. 65.


Avis juridique important

|

32000D0125

2000/125/EF: Rådets afgørelse af 31. januar 2000 om indgåelse på Det Europæiske Fællesskabs vegne af aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer ("parallelaftalen")

EF-Tidende nr. L 035 af 10/02/2000 s. 0012 - 0013

RÅDETS AFGØRELSEaf 31. januar 2000om indgåelse på Det Europæiske Fællesskabs vegne af aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer ("parallelaftalen")(2000/125/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 95 og 133, sammenholdt med artikel 300, stk. 2, første punktum, og artikel 300, stk. 3, andet afsnit,under henvisning til forslag fra Kommissionen(1),under henvisning til samstemmende udtalelse fra Europa-Parlamentet(2), ogud fra følgende betragtninger:(1) Rådet bemyndigede med sin afgørelse af 3. november 1997 Kommissionen til inden for rammerne af De Forenede Nationers Økonomiske Kommission for Europa (FN/ECE) at forhandle en aftale om etablering af globale tekniske forskrifter for hjulkøretøjer samt udstyr og dele, som kan monteres og/eller anvendes på hjulkøretøjer ("parallelaftalen").(2) Som resultat af disse forhandlinger, blev parallelaftalen åbnet for undertegnelse den 25. juni 1998. Fællesskabet undertegnede aftalen den 18. oktober 1999.(3) Den internationale harmonisering inden for bilindustrien finder allerede sted inden for rammerne af FN/ECE's reviderede overenskomst fra 1958 om vedtagelse af ensartede tekniske forskrifter for hjulkøretøjer samt udstyr og dele, som kan monteres og/eller anvendes på hjulkøretøjer, samt vilkår for gensidig anerkendelse af godkendelser udstedt på grundlag af disse forskrifter (1958-overenskomsten), som Fællesskabet tiltrådte den 24. marts 1998.(4) Indgåelsen af parallelaftalen udgør et af målene for den fælles handelspolitik i henhold til EF-traktatens artikel 133, nemlig at fjerne eksisterende, herunder undgå at skabe nye, tekniske hindringer for handelen med motorkøretøjer aftaleparterne imellem. Fællesskabets deltagelse sikrer foreneligheden af den harmoniseringsindsats, som foregår, både under 1958-overenskomsten og parallelaftalen, og vil derfor lette adgangen til markeder i tredjelande.(5) Med Fællesskabets indgåelse af parallelaftalen etableres der særlige institutionelle rammer, idet der fastlægges samarbejdsprocedurer mellem aftaleparterne. En samstemmende udtalelse fra Europa-Parlamentet er derfor påkrævet.(6) Det er nødvendigt at iværksætte en række praktiske foranstaltninger i forbindelse med Fællesskabets deltagelse i parallelaftalen.(7) Kommissionen bør være ansvarlig for at opfylde den meddelelsespligt, der er fastlagt i aftalen; parallelaftalen skal fungere parallelt med 1958-overenskomsten. Begge aftaler udgør en del af FN/ECE's aktiviteter og anvender de arbejdsgrupper og faciliteter, der er oprettet med henblik på disse aktiviteter.(8) Parallelaftalen udstikker rammerne for optagelse af globale tekniske forskrifter i det globale register ved konsensusafstemning. Udkast til tekniske forskrifter udarbejdet i arbejdsgrupperne vil på grund af aftalernes parallelitet skulle til afstemning i begge aftalers administrative organer. Beslutningsproceduren for 1958-overenskomsten ligger allerede fast. Fællesskabets stemme i forbindelse med parallelaftalen vil derfor kunne fastlægges ved samme procedure og på samme tidspunkt som for 1958-overenskomsten.(9) Hvis der kun stemmes om en forskrift under parallelaftalen, kan afgørelsen vedrørende Fællesskabets holdning delegeres til Kommissionen, som bistås af et forskriftsudvalg, da den etablerede globale tekniske forskrift senere skal vedtages i henhold til fremgangsmåden i EF-traktatens artikel 95 og 251.(10) Fællesskabets stemme i forbindelse med et ændringsforslag til parallelaftalen bør fastlægges i overensstemmelse med den fremgangsmåde, der blev fulgt ved godkendelsen af aftalen. Med hensyn til at fremføre indvendinger mod en ændring af parallelaftalen, efter at ændringen er vedtaget ved en konsensusafstemning, kan Kommissionens holdning under hensyntagen til aftalens tidsfrist fastlægges ved en mere enkel procedure.(11) Parallelaftalen bør godkendes -TRUFFET FØLGENDE AFGØRELSE:Artikel 1Aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer, i det følgende kaldet "parallelaftalen", godkendes på Fællesskabets vegne inden for dettes beføjelser.Parallelaftalens tekst er knyttet som bilag I til denne afgørelse.Artikel 2Rådets formand bemyndiges til at udpege den person, der er befuldmægtiget til at deponere godkendelsesinstrumentet i henhold til parallelaftalens artikel 9, stk. 2, og til at afgive den erklæring, der er indeholdt i bilag II til denne afgørelse.Artikel 3Kommissionen fremsender på Fællesskabets vegne alle meddelelser, der er fastlagt i parallelaftalen, særlig artikel 7, 9, 12 og 15.Artikel 4De praktiske ordninger for Fællesskabets og medlemsstaternes deltagelse i parallelaftalen er fastlagt i bilag III.Artikel 51. Fællesskabet stemmer for at etablere et udkast til en teknisk forskrift eller et udkast til ændringsforslag til en sådan forskrift,- hvis Fællesskabets ja-stemme til paralleludkastet til en teknisk forskrift er fastlagt i henhold til en af fremgangsmåderne i artikel 4, stk. 2, i Rådets afgørelse 97/836/EF(3)- hvis en global teknisk forskrift eller en ændring af en sådan forskrift ikke er etableret parallelt med en forskrift eller en ændring af en sådan forskrift i henhold til 1958-overenskomsten, når udkastet er godkendt i henhold til fremgangsmåden i artikel 13 i direktiv 70/156/EØF(4).2. Hvis der ikke foreligger en godkendelse i henhold til stk. 1, stemmer Fællesskabet imod optagelse af en global teknisk forskrift i det globale register.3. Fællesskabets holdninger med hensyn til forskrifters optagelse og genbekræftelse i oversigten over kandidater til tekniske forskrifter samt til konflikter mellem aftaleparterne fastlægges efter behov i overensstemmelse med fremgangsmåden i artikel 13 i direktiv 70/156/EØF.Artikel 61. Fællesskabet stemmer for et ændringsforslag til parallelaftalen, hvis ændringsforslaget er godkendt i henhold til den procedure, der blev fulgt ved godkendelse af aftalen. Er denne procedure ikke afsluttet, før afstemningen finder sted, stemmer Kommissionen på Fællesskabets vegne imod ændringen.2. Afgørelsen om at fremsætte indvendinger mod en ændring til parallelaftalen træffes i overensstemmelse med den procedure, der er fastlagt i artikel 5, stk. 1, andet led.Udfærdiget i Bruxelles, den 31. januar 2000.På Rådets vegneJ. PINA MOURAFormand(1) EFT C 87 af 29.3.1999, s. 1.(2) Udtalelse afgivet den 15. december 1999 (endnu ikke offentliggjort i EFT).(3) EFT L 346 af 17.12.1997, s. 78.(4) EFT L 42 af 23.2.1970, s. 1. Direktivet er senest ændret ved Europa-Parlamentets og Rådets direktiv 98/91/EF (EFT L 11 af 16.1.1999, s. 25).


title: Rådets afgørelse 2014/901/FUSP af 12. december 2014 om ændring af afgørelse 2013/255/FUSP om restriktive foranstaltninger over for Syrien

text:
               13.12.2014

               DA

               Den Europæiske Unions Tidende

               L 358/28

         RÅDETS AFGØRELSE 2014/901/FUSP
   af 12. december 2014
   om ændring af afgørelse 2013/255/FUSP om restriktive foranstaltninger over for Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien (1), og
   ud fra følgende betragtninger:

               (1)

               Den 31. maj 2013 vedtog Rådet afgørelse 2013/255/FUSP.

               (2)

               Den 20. oktober 2014 besluttede Rådet at indføre et forbud mod eksport til Syrien af jetbrændstof og relevante brændstofadditiver, eftersom de anvendes af Assadregimets flyvevåben, der udfører vilkårlige luftangreb mod civilbefolkningen.

               (3)

               Der er behov for yderligere handling fra Unionens side for at iværksætte disse foranstaltninger.

               (4)

               Afgørelse 2013/255/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Følgende artikel indsættes i afgørelse 2013/255/FUSP:

      »Artikel 7a
      1.   Salg, levering, overførsel eller eksport til Syrien af jetbrændstof og additiver specifikt formuleret til jetbrændstof foretaget af statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, er forbudt, uanset om de pågældende produkter har oprindelse i medlemsstaterne eller ej.
      2.   Det er forbudt direkte eller indirekte at levere finansieringsmidler eller finansiel bistand samt forsikring og genforsikring eller mæglervirksomhed i forbindelse med ethvert salg, enhver levering, enhver overførsel eller eksport af jetbrændstof og brændstofadditiver, jf. stk. 1.
      3.   En medlemsstats kompetente myndigheder kan tillade salg, levering, overførsel eller eksport til Syrien af jetbrændstof og brændstofadditiver eller direkte eller indirekte levering af finansieringsmidler eller finansiel bistand, forsikring, genforsikring eller mæglervirksomhed, som er nødvendig til brug for De Forenede Nationer eller organer, der handler på deres vegne, til humanitære formål som f.eks. levering eller fremme af levering af bistand, herunder beholdninger af lægemidler og medicinsk udstyr, fødevarer eller overførsel af humanitære hjælpearbejdere og tilknyttet bistand, eller til evakuering fra Syrien eller inden for Syriens grænser.
      4.   Forbuddene i stk. 1 og 2 finder ikke anvendelse på jetbrændstof og brændstofadditiver, der udelukkende anvendes af ikkesyriske civile luftfartøjer, der lander i Syrien, forudsat at de er bestemt og alene bruges til fortsat flyvning af det luftfartøj, hvori de blev lastet.
      5.   Unionen træffer de nødvendige foranstaltninger til at fastlægge, hvilke produkter der skal være omfattet af denne artikel.«

   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 12. december 2014.

            På Rådets vegne

         S. GIANNINI

            Formand

      (1)  EUT L 147 af 1.6.2013, s. 14.


title: 2010/806/EU: Europa-Parlamentets og Rådets afgørelse af 15. december 2010 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2010/005 ES/Comunidad Valenciana — natursten, Spanien)

text:
               28.12.2010

               DA

               Den Europæiske Unions Tidende

               L 342/18

         EUROPA-PARLAMENTETS OG RÅDETS AFGØRELSE
   af 15. december 2010
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2010/005 ES/Comunidad Valenciana — natursten, Spanien)
   (2010/806/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene på grund af globaliseringen, og at hjælpe dem med at vende tilbage til arbejdsmarkedet.

               (2)

               Anvendelsesområdet for EGF blev udvidet for ansøgninger indgivet fra den 1. maj 2009, således at det også omfatter støtte til arbejdstagere, der bliver afskediget som en direkte følge af den internationale finansielle og økonomiske krise.

               (3)

               Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR.

               (4)

               Spanien indgav den 9. marts 2010 en ansøgning om anvendelse af Globaliseringsfonden i forbindelse med afskedigelser i 66 virksomheder, der var aktive inden for NACE (rev. 2)-hovedgruppe 23 (Fremstilling af andre ikke-metalholdige mineralske produkter) i NUTS II-regionen Comunidad Valenciana (ES52), og supplerede denne ansøgning med yderligere oplysninger frem til den 25. maj 2010. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 1 422 850 EUR.

               (5)

               Der bør derfor som følge af Spaniens ansøgning ydes støtte fra Globaliseringsfonden —

         VEDTAGET DENNE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2010 stilles der et beløb til rådighed fra Den Europæiske Fond for Tilpasning til Globaliseringen på 1 422 850 EUR i form af forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 15. december 2010.

            På Europa-Parlamentets vegne

         J. BUZEK

            Formand

            På Rådets vegne

         O. CHASTEL

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.